บอร์ด รฟม.ยอมตามดินแดง
เปลี่ยนแนวสายสีส้มไปพระราม 9-หลังชาวบ้านแจงที่ประชุม,รายงานข่าวจากการรถไฟฟ้าขนส่งมวลชนแห่งประเทศไทย รฟม.แจ้งว่า ในการประชุมบอร์ด รฟม. เมื่อวันที่ 16 ม.ค.ที่ผ่านมา ที่ประชุมได้เชิญตัวแทนประชาชนถนนประสงเคราะห์ เขตดินแดง ที่ได้รับผลกระทบจากการเวนคืนโครงการรถไฟฟ้าสายสีส้มเข้าให้ข้อมูลที่ประชุม โดย พล.อ.ยอดยุทธ บุญญาธิการ ประธานบอร์ด รฟม.กล่าวหลังการประชุมว่า ได้มีมติเห็นชอบให้ รฟม.ปรับแนวเส้นทางรถไฟฟ้าสายสีส้ม (ตลิ่งชัน-มีนบุรี) ใหม่เพื่อลดปัญหาผู้ได้รับกระทบจากการเวนคืนบริเวณชุมชนประชาสงเคราะห์ และบริเวณสถานีราชปรารภ และสถานีรางน้ำ โดยจะสรุปรายละเอียดเสนอเพิ่ม เติมไปยังกระทรวงคมนาคมได้ภายใน 1-2 สัปดาห์นี้ ทั้งนี้ แนวเส้นทางสายสีส้มที่ปรับเปลี่ยนจะเป็นส่วนของเฟสที่ 1 (ตะวันออก) ช่วง ศูนย์วัฒนธรรมแห่ง ประเทศไทย-มีนบุรี ระยะทาง 21.2 กม. วงเงินประมาณ 110,325.76 ล้านบาท จากเดิมที่ช่วงดินแดงจะเลี้ยวไปตามถนนวิภาวดีผ่านชุมชนประชาสงเคราะห์เพื่อเชื่อมกับรถไฟฟ้าสายเฉลิมรัชมงคลที่สถานีศูนย์วัฒนธรรมฯ แล้วจึงเบี่ยงเข้าแนวถนนพระราม 9 ที่หน้า รฟม. และเลี้ยวซ้ายเข้าถนนรามคำแหง จะปรับเป็นใช้แนวถนนดินแดงจน ถึงถนนพระราม 9 โดยใช้สถานีพระราม 9 เป็นตัวเชื่อมต่อกับรถ ไฟฟ้าสายเฉลิมรัชมงคลที่สถานีพระราม 9 ทำให้ สายสีส้ม เฟส 1 จะเริ่มต้นจากพระราม 9-มีนบุรี ซึ่งการปรับแนวเส้นทางดังกล่าว ทำให้ระยะทาง สั้นลงและเส้นทางเป็นแนวตรงค่าก่อสร้างและค่าเวนคืนลดลงรวมประมาณ 500 ล้านบาท ส่วน เฟส 2 (ตะวันตก) จะเป็นช่วงตลิ่งชัน-พระราม 9 จากเดิม คือช่วงตลิ่งชัน-ศูนย์วัฒนธรรม,นอกจากนี้ บอร์ดยังมีมติเห็นชอบให้ยุบ รวมสถานีรางน้ำและสถานีราชปรารภของรถไฟฟ้า สายสีส้ม เฟส 2 (ตะวันตก) ซึ่งมีปัญหาเนื่องจาก ต้องเวนคืนตึกแถวจำนวน 50 ห้อง ซึ่งผู้ถูกเวน คืนเรียกร้องค่าชดเชยสูงถึง 50 ล้านบาทต่อห้อง ในขณะที่ราคาซื้อขายอยู่ที่ประมาณ 20 ล้านบาทต่อห้อง ดังนั้น บอร์ดจึงต้องตัดสินใจหาข้อยุติเพื่อไม่ให้ยืดเยื้อต่อไป ซึ่งการยุบรวมเหลือสถานีเดียวนั้นจะเหลือสถานีราชปรารภไว้ โดยขยับแนวที่ตั้งอยู่ใกล้กับสถานีมักกะสัน (รถไฟฟ้าแอร์พอร์ตลิงก์) มากขึ้น ทำให้ค่าก่อสร้างและค่าเวนคืนลดลงรวมอีกประมาณ 3,170 ล้านบาท รวมการปรับเส้นทางและยุบรวมสถานีแล้ว ทำให้ค่าก่อสร้างสายสีส้มลดลงรวม 3,670 ล้านบาท.
รายงานข่าวจากการรถไฟฟ้าขนส่งมวลชนแห่งประเทศไทย รฟม.แจ้งว่า ในการประชุมบอร์ด รฟม. เมื่อวันที่ 16 ม.ค.ที่ผ่านมา ที่ประชุมได้เชิญตัวแทนประชาชนถนนประสงเคราะห์ เขตดินแดง
ยอดยุทธ บุญญาธิการ,รถไฟฟ้า,ดินแดง,ประชาสงเคราะห์,สายสีส้ม,ตลิ่งชัน,ศูนย์วัฒนธรรม